આ આખી નાટ્યત્મકતા થઈ. માત્ર એને તો દાંડી એવું જ લખેલું છે, આનાથી વિશેષ કંઈ લખ્યું નથી. આ આખી ય રૂપાંતર કલાની એક કલામાંથી બીજી કલામાં રૂપાંતર લેવાયેલી ચીવટની વાત થઈ. ભરત દર્શકદાદાથી દૂર પણ નથી જતો, પણ સાથે સાથે દર્શકદાદાના વર્ણનને, ક્યારેક એમના નવલકથામાંના સંવાદને અદલે બદલે પણ છે અને રંગભૂમિ સમ બનાવે છે. આ બીજા પ્રકરણમાંના જ દર્શકદાદાના કેટલાક સંવાદોને ભરતે કઈ રીતે કાપકૂપ કરી નાટ્યાત્મક બનાવ્યા છે તેનું ઉદાહરણ જોઈએ.